Publication: Magyar Közlöny
Issue: MK-1998-56 (Year: 1998, Number: 56)
Era: 1990-2004
Section: Biztosító: a biztosítóintézetekről és biztosítási tevékenységről szóló 1995. évi XCVI. törvényben meghatározottak
Paragraph Index: 359

11. Fedezetek, biztosítékok (Teljes értéken) A 11. sorban az ügyfelektől kapott fedezeteket, biztosítékokat — a szabályok szerinti értékelésnek megfelelően — a hitelintézetnél nyilvántartott teljes értékük figyelembevételével kell kimutatni. Az ügyfelekkel (ideértve a pénzügyi intézményeket és a pénzügyi szektorba tartozó többi szervezetet is) szemben a vonatkozási időpontban fennálló összes követelés (azaz a mérlegben kimutatott követelések — köztük a halasztott fizetéssel eladott eszközök utáni követelések —, valamint a mérlegen kívüli, vállalt kötelezettségek) mögé állított fedezeteket és biztosítékokat kell feltüntetni az alábbi részletezésben. A 11.1. Pénzfedezet sorban a hitelintézetnél az óvadékként lekötött összeget (zárolt számlát), és az óvadékul kapott (letétbe helyezett) betéti okiratokat kell kimutatni. A 11.2. Bankgaranciák között a más hitelintézettől kapott garanciát, illetve a hitelintézeti készfizető kezességet kell szerepeltetni, így ide számít az olyan leszámítolt váltó, amelynek korábbi forgatmányosai között hitelintézet is szerepelt. (Az Eximbank saját kockázatára — és nem költségvetési garanciára — nyújtott bankgaranciáját itt kell feltüntetni.) * Az 1998. január 1-jére vonatkozó Felügyeleti mérlegben (amely már a végleges, auditált adatokat tartalmazza) az 1997. évi mérleg szerinti eredményt a számviteli szabályoknak megfelelően már a 93.1. Eredménytartalék — előző évek után sorban kell szerepeltetni. 1998/56. szám A 11.31. sorban a központi költségvetés garanciái között kell feltüntetni a hitelintézeti követelés mögé — jogszabályban vagy szerződésben biztosított — a központi költségvetés készfizető kezességeként állított fedezeteket. (Itt kell kimutatni a központi költségvetés Eximbank közvetítésével biztosított készfizető kezességét is, de csak az állami garancia mértékéig.) A 11.32. sorban kell szerepeltetni az egyéb állami és állami tulajdonú szervek jogszabályban biztosított vagy szerződésben vállalt garanciáit, illetve készfizető kezességét. (Itt kell feltüntetni pl. a Hitelgarancia Rt. közvetítésével biztosított állami garanciákat is.) Külön a 11.41. és 11.42. sorban kell kimutatni a kapott értékpapír fedezeteket részvény, illetve egyéb értékpapír bontásban. Az ügyfelek által nyújtott biztosítékok közül az árbevétel-, illetve az egyéb követelés engedményezést külön a 11.51. és 11.52. sorban kell részletezni. A 11.6. sorban az árukészlettel (közjegyzői okiratba foglalt zálogjogként) biztosított fedezet értékét kell kimutatni. A 11.7. Jelzálog sorban csak az ingatlanra vagy egyéb zálogtárgyra jelzálogjogként bejegyzett és nyilvántartott fedezeteket kell feltüntetni. A 11.8. Egyéb sorban szerepelnek az előzőekben nem kiemelt biztosítékok, fedezetek (pl. a hitelek fedezetéül szolgáló egyéb biztosíték, kézizálog, devizabetét, célbetét, stb.) A készfizető kezességet legfeljebb a követelés erejéig kell figyelembe venni.

Source: https://magyarkozlony.hu/hivatalos-lapok/3e02abc0a0cb62f0065830fcfced94e28ce56659/dokumentumok/fd6553a8a14a44bbf9e49db80bb2421cb2a01807/letoltes